།སྤུད་ལེགས་ཚིག་བཀྲའི་སྦྱོར་བ།
དེ་ཡང་ཇི་སྐད་དུ། རྟོག་གེའི་གཞུང་བརྒྱའི་གངས་རི་ལ་ཆགས་ཤིང་།། ལུང་རིགས་ངར་སྐད་དྲག་པོའི་
སྒྲ་དབྱངས་ཅན།། སྨྲ་བའི་སེངྒེ་འདུས་པ་འབུམ་སྡེ་ཡི།། ནོར་འཛིན་ལི་ཁྲིའི་གོས་ཀྱིས་ཁེབས་པར་བྱེད།། ཅེས་
གསུངས་པ་ལྟར། རྒྱ་བོད་རྟོག་གེའི་གཞུང་བརྒྱའི་གངས་ཀྱི་རི་སུལ་ལ་རྟག་ཏུ་ཆགས་ཤིང་། ལུང་དང་རིགས་
པའི་ངར་སྐད་དྲག་པོའི་སྒྲ་དབྱངས་ཀྱིས་སྨྲ་ངན་རི་དྭགས་ཐམས་ཅད་སྐྲག་པར་མཛད་པའི་སྨྲ་བའི་སེངྒེའི་
འདུས་པ་འབུམ་སྡེའི་ནོར་འཛིན་གྱི་ཁྱོན་ཐམས་ཅད་ལི་ཁྲིའི་གོས་ཀྱིས་ཁེབས་པར་བྱེད་པ་ལྟ་བུའི་མདུན་
སར། རང་ཅག་སྔ་རྒོལ་ཕྱི་རྒོལ་གཉིས་ཀྱི་(ཀྱིས་)ཕ་རོལ་ཏུ་ཕྱིན་པའི་གཞུང་ལས་བརྩམས་ཏེ་འབེལ་གཏན་
(གཏམ་)ཅུང་ཟད་ཙམ་ཞིག་བགྱིས་པའི་མཐུ་ལ་བརྟེན་ནས་ཚོགས་གཉིས་རྒྱ་མཚོའི་དཔལ་ལས་མངོན་པར་
འཁྲུངས་ཤིང་། དོན་(༢ན)གཉིས་ཉི་ཟླའི་འོད་ཟེར་ཕྱོགས་བརྒྱར་འཕྲོ་བའི་མདོ་སྔགས་ཐུབ་བསྟན་རྒྱ་མཚོའི་
མངའ་བདག་འཇམ་དཔལ་རྡོ་རྗེ་རྣོན་པོ་གསུམ་ལྡན་ངུར་སྨྲིག་འཛིན་པའི་རྣམ་པར་རོལ་བ་མཚན་བརྗོད་
པར་དཀའ་བ་རྗེ་བླ་མ་སྲིད་ཞིའི་གཙུག་རྒྱན་བློ་བཟང་ཐུབ་བསྟན་འཇིགས་མེད་རྒྱ་མཚོ་དཔལ་བཟང་བོའི་
སྡེ་ཡབ་སྲས་ཞབས་པད་རང་ཅག་རྣམས་ཀྱི་གཙུག་གི་ནོར་བུར་བསྐལ་བ་རྒྱ་མཚོའི་བར་དུ་གཡོ་བ་མེད་པར་
བརྟན་པར་འགྱུར་བ་དང་། ཚུལ་དེ་ལ་བརྟེན་ནས་རྗེ་བླ་མ་ཉིད་ཀྱི་གསུང་གི་བདུད་རྩི་ལས་སྐྱེས་པའི་སློབ་མ་
བཤེས་གཉེན་ཚུལ་བཞིན་དུ་བསྟེན་པའི་སྙིང་སྟོབས་རྩ་བ་རབ་ཏུ་བརྟན་ཅིང་སྡོམ་གསུམ་རྣམ་པར་དག་པའི་
ཚུལ་ཁྲིམས་གཙང་ཞིང་། ལུང་དང་རིགས་ལམ་བྱེ་བའི་དབྱངས་སྙན་སྒྲོགས་པ་ལ་ཆེ་ཆེར་མཁས་པའི་བུ་སློབ་
བཟང་བོས་ནོར་འཛིན་གྱི་ཁྱོན་ཐམས་ཅད་འགེངས་པར་འགྱུར་(༢བ)བ་དང་། ཚུལ་དེ་ལ་བརྟེན་ནས་རང་
ཅག་གཉིས་ཀྱིས་ཀྱང་གཞུང་ཤེས་རབ་ཀྱི་ཕ་རོལ་ཏུ་ཕྱིན་པའི་དགོངས་དོན་དྲི་མ་མེད་པ་ལ་ཐོས་བསམ་བསྒོམ་
(སྒོམ་)པ་མཐར་ཕྱིན་ཏེ། ནམ་ཞིག་རྒྱལ་བ་མི་ཕམ་མགོན་པོ་འཛམ་བུ་གླིང་འདིར་བྱོན་ཏེ་རིགས་ཅན་གསུམ་
ལ་ཆོས་ཀྱི་འཁོར་ལོ་བསྐོར་བའི་དུས་སུ་འཁོར་གྱི་ཐོག་མར་གྱུར་ཏེ་རྒྱལ་བ་དེ་ཉིད་ཀྱི་ཞལ་གྱི་དཀྱིལ་འཁོར་
དངོས་སུ་མཇལ་ཞིང་གསུང་གི་བདུད་རྩི་མྱང་བ་(མྱངས་པ་)ལ་བརྟེན་ནས། བླ་མ་མེད་པའི་བྱང་ཆུབ་ལས་
ཕྱིར་མི་ལྡོག་པའི་ལུང་བསྟན་བཟང་བོ་ཐོབ་(འཐོབ་)པར་འགྱུར་བ་ཡིན་པར་ཐལ། དེ་ལྟར་ཡིན་ནོ་ཞེས་པའི་
ཚུལ་དང་བོ་དེ་ཉིད་འཆད་པར་བྱེད་པ་ལ། ཚོགས་གཉིས་རྒྱ་མཚོའི་དཔལ་ལས་མངོན་པར་འཁྲུངས།། དོན་
458.
བྱ་ཥ་དག་

༄༅། །བཅུ་གཅིག་པ། ཚིག་བཀྲའི་སྦྱོར་བ་མུ་ཏིག་ཕྲེང་མཛེས།
གཉིས་ཉི་ཟླའི་འོད་ཟེར་ཕྱོགས་བརྒྱར་འཕྲོ།། མདོ་སྔགས་ཐུབ་བསྟན་རྒྱ་མཚོའི་དཔལ་གྱུར་པ།། དཔལ་ལྡན་བླ་མ་
བསྐལ་བརྒྱར་ཞབས་བརྟན་ཤོག། ཅེས་པའི་གཞུང་འདི་བྱུང༌། ཚུལ་གཉིས་པ་དེ་ཉིད་སྟོན་པར་བྱེད་པ་ལ། བཤེས་
གཉེན་ཚུལ་བཞིན་བརྟེན་(བསྟེན་)པའི་སྙིང་སྟོབས་བརྟན།། སྡོམ་གསུམ་རྣམ་པར་དག་པའི་ཚུལ་ཁྲིམས་གཙང༌།།
རིགས་ལམ་བྱེ་བའི་དབྱངས་སྙན་སྒྲོགས་ལ་མཁས།། བུ་སློབ་བཟང་བོས་ནོར་འཛིན་འགེངས་པར་ཤོག། ཅེས་པའི་
གཞུང་འདི་བྱུང༌། ཚུལ་གསུམ་པ་དེ་ཉིད་སྟོན་པར་བྱེད་པ་ལ། ས་བཅུའི་དབང་ཕྱུག་རྒྱལ་ཚབ་འཛམ་གླིང་དུ།།
སྟོབས་བཅུ་མངའ་བའི་གོ་འཕང་བརྙེས་པའི་ཚེ།། གསུང་གི་བདུད་རྩིའི་ཐོག་མ་རབ་མྱང་(མྱངས་)ནས།། རྒྱལ་
བའི་མཛད་པ་མ་ལུས་མཐར་ཕྱིན་ཤོག། ཅེས་པའི་གཞུང་འདི་བྱུང་བ་(༣ན)ཡིན་པའི་ཕྱིར།
དེ་ཡང་ཇི་སྐད་དུ། གུར་ཀུམ་གཞོན་ནུའི་ཚོས་ཀྱིས་ཁ་བསྒྱུར་པའི།། ཞྭ་སེར་མདངས་ཀྱིས་མཁའ་
དབྱིངས་གསེར་གྱི་འོད།། འཛིན་བྱེད་ངུར་སྨྲིག་འཆང་བ་མཁས་པའི་ཚོགས།། ལི་ཁྲིའི་ཆུ་གཏེར་རྦ་རླབས་གཡོ་
བ་བཞིན།། ཞེས་གསུངས་པ་ལྟར། གུར་ཀུམ་བདུད་རྩིའི་ཆར་གྱིས་ཁ་བསྒྱུར་པའི་གསེར་མདོག་ཁུ་བ་ལན་བརྒྱར་
དབྱུགས་(བྱུགས་)པའི་མདངས་ཀྱིས་སྔོ་བསང་བུ་མོའི་བཞིན་རས་རང་སར་བཏང་སྟེ། གསེར་མདོག་འོད་ཀྱིས་
ཡོངས་སུ་ཁྱབ་ཅིང་། ལུང་རིགས་གཏིང་མཐའ་བྲལ་ཞིང༌། བསླབ་གསུམ་དམར་སེར་བླ་གོས་གསར་བའི་རླབས་
འཕྲེང་ཕྱོགས་བརྒྱར་གཡོ་བའི་རྨད་བྱུང་མཁས་མང་འདུས་པ་རྒྱ་མཚོས་ནོར་འཛིན་ལི་ཁྲིའི་གོས་ཀྱིས་ཁེབས་
པར་བྱེད་པ་ལྟ་བུའི་དབུས་སུ་རང་ཅག་སྔ་རྒོལ་ཕྱི་རྒོལ་གཉིས་ཀྱིས་རྒྱལ་བའི་གསུང་རབ་དྲི་མ་མེད་པའི་སྙིང་
བོ་ཐོགས་མེད་སྐུ་མཆེད་ཡབ་སྲས་ཀྱི་མཁྱེན་བརྩེའི་ཟ་མ་ཏོག་ལས་ཐོན་པའི་ཆོས་མངོན་རྒྱ་མཚོའི་དགོངས་
དོན་གཞི་ ་ལམ་འབྲས་བུའི་རྣམ་བཞག་ནོར་བུའི་ཕྲེང་བ་ལུང་རིགས་དྲི་མ་མེད་པའི་ལམ་ནས་དྲངས་པའི་ལྷུང་
ལྷུང་དབྱངས་སྙན་གྱི་སྲད་བུར་ཚར་དུ་བསྒྲིགས་ཏེ་རྨད་བྱུང་མཁས་དབང་འཆི་མེད་གཞོན་ནུའི་ཚོགས་རྣམས་
དགྱེས་པའི་དོ་ཤལ་ཉིད་དུ་སྤེལ་བའི་རྣམ་པར་དཀར་བའི་ལེགས་བྱས་ཟླ་གཞོན་བྱེ་བས་བསྒྲུན་དུ་མེད་པ་ཇི་
སྙེད་ཅིག་བསགས་པའི་མཐུ་ལ་བརྟེན་ནས་འཇམ་དཔལ་རྣོན་པོས་མཐོན་མཐིང་ཟུར་ཕུད་ལྔ་བའི་མཛེས་རྒྱན་
དོར་ཏེ། ངུར་སྨྲིག་གར་གྱིས་(གྱི་)རྣམ་པར་རོལ་བ་མཚན་དཔེ་དཔལ་(༣བ)འབར་གཟུགས་སྐུའི་ཉིན་བྱེད་
རྒྱས་པའི་འོད་ཀྱིས་ལྷ་རྣམས་མོག་མོག་པོར་བྱེད་ཅིང་འདུན་ལྡན་མིག་གི་པདྨོ་ངོ་མཚར་ཟེའུ་འབྲུའི་དཔལ་
གྱིས་མཛེས་པར་བྱེད་ཅིང་།
གསུང་སྙན་དྲུག་ཅུའི་དབྱངས་ལྡན་དབྱར་རྔ་གསང་མཐོར་བཞད་པས་ཚངས་
པའི་དབྱངས་སྙན་ཟིལ་གནོན་སྐལ་བཟང་རྣ་བའི་དཔག་བསམ་འདབ་རྩེར་ཟབ་རྒྱས་བདུད་རྩིའི་ཟེག་(ཟེགས་)
མས་བལྟམ་(གཏམས་)པར་མཛད་པ་དང་ཆབ་(ཆབས་)གཅིག་པར་འགྱུར་མེད་ཐུགས་མཆོག་སྙིང་རྗེ་སྤྲོས་
བྲལ་ཉེར་ཞིའི་ཆོས་དབྱིངས་ངང་ལ་རྟག་ཏུ་རོལ་པའི་ཀུན་གསལ་སྒེག་མོའི་ཁེངས་འཕྲོག་བདེན་གཉིས་ཤེས་
.459 .

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
བྱའི་གནས་ཀུན་གསལ་བར་གཟིམས་པའི་གསང་གསུམ་གསེར་གྱི་འཁོར་ལོས་ཐུབ་བསྟན་གླིང་བཞིའི་ཁྱོན་ལ་
དབང་བསྒྱུར་སྐྱབས་མགོན་ཆོས་ཀྱི་རྒྱལ་བོ་རྗེ་བཙུན་བློ་བཟང་ཐུབ་བསྟན་འཇིགས་མེད་རྒྱ་མཚོ་དཔལ་བཟང་
བོའི་ཞལ་སྔ་ནས་ཀྱི་ཞབས་ཟུང་ཟླ་ཚེས་གསར་བའི་དཀྱིལ་འཁོར་སྐལ་ལྡན་གདུལ་བྱའི་བདེ་འབྱུང་གི་གཙུག་
གི་ནོར་བུར་རྟག་པར་བརྟན་ཅིང་། མཛད་འཕྲིན་འོད་ཞགས་རིང་བོར་བསྐྱངས་པས་ནོར་འཛིན་དགའ་བའི་
ཁྱོན་ཀུན་དམ་དུ་བཅིངས་ཏེ། ཟབ་རྒྱས་ཆོས་ཀྱི་འཁོར་ལོ་ག་བུར་གཟེགས་མའི་རྒྱུན་གྱིས་མཐའ་ཀླས་འགྲོ་ཀུན་
མི་འདོད་ཚ་བའི་འཇིགས་ལས་སྐྱོབས་ཤིང་(སྐྱོབ་ཤིང་)། ཐུབ་བསྟན་ཀུ་མུད་མཆོག་གི་དགའ་ཚལ་རྒྱས་པར་
འགྱུར་བ་དང་། ཚུལ་དེ་ལ་བརྟེན་ནས་རྣམ་དག་བསླབ་གསུམ་གསེར་གྱི་བྱེ་མའི་མཛེས་སྡུག་ལུས་ཀུན་རབ་
ཏུ་བགོས་ཤིང་། དྲི་མེད་ལུང་དང་རིགས་པའི་མགྲིན་པའི་རྫ་རྔ་ལྷང་ལྷང་བསྒྲོགས་(སྒྲོགས་)པ་དང་ཆབ་
(ཆབས་)གཅིག་ཏུ་ཚོགས་(༤ན)པའི་རིགས་གྲོལ་ཡོན་ཏན་བརྒྱད་ཀྱི་འཁོར་ལོའི་ལག་ལྡན་བྱེད་པ་ཐོས་བསམ་
བསྒོམ་(སྒོམ་)པའི་གར་གྱིས་(གྱི་)རོལ་པས་བཤད་སྒྲུབ་ཀྱི་རྦ་རླབས་མཁའ་ལ་འཕྱུར་ཞིང་། མཆོག་མཐུན་
(ཐུན་)དངོས་གྲུབ་ནོར་བུའི་འབྱུང་གནས་ཆོས་སྡེ་རྒྱ་མཚོ་ཆེན་པོ་འདི་ཉིད་འཇམ་མགོན་རྒྱལ་བ་གཉིས་པའི་
ལུང་རྟོགས་བསྟན་པའི་ཆུ་ཀླུང་རྣམ་བཞི་འབབས་(འབབ་)པའི་གནས་གཅིག་བུར་མཐའ་དབུས་ཀུན་ཏུ་རྒྱལ་
བར་(རྒྱས་པར་)འགྱུར་བ་དང་། ཚུལ་དེ་ལ་བརྟེན་ནས་ཁམས་གསུམ་འགྲོ་བ་ཀུན་ཀྱང་ལས་སྨོན་ས་བོན་གྱིས་
བསྐྱེད་པའི་སྲིད་པའི་སྐྱེད་ཚལ་དག་ཏུ་ཚེ་རབས་ཨུཏྤལ་(ཨུཏྤལ་)གྱི་ཕྲེང་བར་དཀར་ནག་ལས་ཀྱི་ཉིན་བྱེད་
འཇུག་ལྡོག་གི་དབང་གིས་བདེ་སྡུག་ཇི་སྙེད་དུ་གསང་གསུམ་མཛད་པའི་འོད་སྣང་ཅི་ཡང་སྤྲོས་པས།
གསུམ་རྨོངས་པའི་སྨག་རུམ་གཅིག་ཆར་བསལ་ཏེ་ཕན་བདེའི་ལམ་བཟང་གསལ་བར་མཛད་པའི་ཉིན་བྱེད་
དབང་བོ་(བོའི་)མགོན་གྱིས་ནམ་ཡང་མི་གཏོང་ཞིང་། རྨད་བྱུང་བྱིན་རླབས་སྤྲང་(སྦྲང་)རྩིའི་ཟིལ་མངར་ཡིད་
ཀྱི་བུང་བའི་ཉེར་འཚོར་སྨིན་པས་ཐོས་བསམ་བསྒོམ་(སྒོམ་)པའི་གཤོག་རླབས་བསྐྱོད་ཅིང་ས་ལམ་ལུས་ཀྱི་རྩལ་
ཀུན་ཡོངས་སུ་རྫོགས་ཏེ། སྐུ་གསུམ་ཀུན་གསལ་དབྱིངས་སུ་རྣམ་གྲོལ་འཕུར་ལྡིང་གར་གྱིས་རྩེན་པར་འགྱུར་བ་
ཡིན་པར་ཐལ། དེ་ལྟར་ཡིན་ནོ་ཞེས་པའི་ཚུལ་དང་བོ་དེ་ཉིད་འཆད་པར་བྱེད་པ་ལ། གསང་གསུམ་འཁོར་ལོས་
ཐུབ་བསྟན་གླིང་བཞི་རུ།། དབང་བསྒྱུར་སྐྱབས་མགོན་སྨྲ་བའི་ཟླ་བ་མཆོག། སྐལ་ལྡན་གདུལ་བྱའི་བདེ་འབྱུང་
གཙུག་རྒྱན་དུ། (༤བ) གསལ་བའི་ཐུབ་བསྟན་ཀུན་(ཀུ་)མུད་རྒྱས་བྱེད་ཤོག། ཅེས་པའི་གཞུང་འདི་བྱུང་། ཚུལ་
གཉིས་པ་དེ་ཉིད་འཆད་པར། མཁས་གྲུབ་ངང་མོ་བྱེ་བ་རྟག་རོལ་པས།། བཤད་བསྒྲུབ་(སྒྲུབ་)རླབས་ཀྱི་འཕྲེང་
ལྡན་ཆོས་ཀྱི་སྡེ། བཀྲ་ཤིས་གཡས་སུ་འཁྱིལ་བའི་རྒྱ་མཚོ་ཆེ།། འཇམ་མགོན་བསྟན་པའི་དཔལ་དུ་རྒྱས་གྱུར་ཅིག། ཅེས་
པའི་གཞུང་འདི་འབྱུང༌། ཚུལ་གསུམ་པ་དེ་ཉིད་འཆད་པར་བྱེད་པ་ལ། འགྲོ་ཀུན་ཚེ་རབས་ཨུཏྤལ་(ཨུཏྤལ་)འཕྲེང་བ་
4608% 7

༄༅། །བཅུ་གཅིག་པ། ཚིག་བཀྲའི་སྦྱོར་བ་མུ་ཏིག་ཕྲེང་མཛེས།
རུ།། བཤེས་གཉེན་ཉིན་བྱེད་བྱིན་རླབས་སྦྲང་རྩི་ཡིས།། ཡོངས་སུ་གཏམས་པའི་ཡིད་ཀྱི་རྐང་དྲུག་པ།། རྣམ་གྲོལ་
མཁའ་ལ་དགའ་བས་གར་བྱེད་ཤོག། ཅེས་པའི་གཞུང་འདི་བྱུང་བ་ཡིན་པའི་ཕྱིར།
ཇི་སྐད་དུ། སྒོ་གསུམ་ཉེས་པའི་རྡུལ་གྱིས་སྙོགས་(སྙོག་)བྲལ་ཞིང་(ཅིང་)།། ཚངས་སྤྱོད་ཡན་ལག་བརྒྱད་
ལྡན་ཆུ་ཡིས་གཏམས།། ཚུལ་ཁྲིམས་པདྨས་གང་བའི་ཀུན་མཁྱེན་མཚོ།། ཐུབ་དབང་སྲས་དང་བཅས་ལ་གུས་ཕྱག་
འཚལ།། ཞེས་གསུངས་པ་ལྟར། དྲན་དང་ཤེས་བཞིན་ནོར་བུ་ཀེ་ཏ་ཀའི་འོད་ཀྱིས། སྒོ་གསུམ་ཉེས་པའི་རྡུལ་གྱིས་
སྙོགས་(སྙོག་)མཐའ་དྲུངས་ནས་ཕྱུངས་པའི་ཚངས་སྤྱོད་ཡན་ལག་བརྒྱད་ལྡན་གྱི་བདུད་རྩིའི་ཀླུང་ནས་སྡོམ་
གསུམ་པདྨ་དཀར་བོའི་གེ་སར་རབ་ཏུ་བཞད་ཅིང་། རྣམ་དག་བསླབ་པ་གསུམ་གྱི་དྲི་ངད་ཕྱོགས་བརྒྱར་ལྡང་
བའི་མཁས་མང་ལི་ཁྲིའི་རྒྱ་མཚོ་འཁྱིལ་བ་ལྟ་བུའི་དབུས་སུ། རང་ཅག་གཉིས་ཀྱིས་ཟབ་མོ་དབུ་མའི་གཞུང་གི་
ཆ་ཤས་ལ་ལུང་རིགས་དྲི་མ་མེད་པའི་སྒོ་ནས་འབེལ་གཏམ་ཅུང་ཟད་བགྱིས་པའི་དགེ་ཚོགས་རྨད་དུ་བྱུང་བ་
འདི་(༥ན)ཉིད་ཀྱི་མཐུ་ལ་བརྟེན་ནས། འཇམ་དཔལ་རྡོ་རྗེ་རྣོན་པོ་དེ་ཉིད་ངུར་སྨྲིག་གར་གྱིས་(གྱི་)རྣམ་པར་
རོལ་པ་རྗེ་བཙུན་བློ་བཟང་འཇིགས་བྲལ་སྨྲ་བའི་ཉི་མ་མཆོག་གི་སྡེ་ཞེས་གྲགས་སྙན་ལྷའི་རྔ་བོ་ཆེའི་སྒྲ་དབྱངས་
ས་གསུམ་རྣ་བའི་བཅུད་ལེན་དུ་གྱུར་པ་འདི་ཉིད་ནུབ་ཕྱོགས་བདེ་ལྡན་ཞིང་གི་མགོན་པོ་ཚེ་མཐའ་ཡས་པའི་ངོ་
བོར་རང་ཅག་རྣམས་ཀྱི་མགོན་སྐྱབས་དང་དཔུང་གཉེན་དམ་པར་བཞུགས་ནས་ཟབ་པ་དང་རྒྱ་ཆེ་བའི་ཆོས་
ཀྱི་འཁོར་ལོ་རྒྱུན་མི་འཆད་དུ་བསྐོར་བར་འགྱུར་བ་དང་། ཚུལ་དེ་ལ་བརྟེན་ནས། རྗེ་བླ་མ་མཆོག་གི་གསུང་གི་
བདུད་རྩི་ལས་སྐྱེས་པའི་མཁས་དང་གྲུབ་པའི་དབང་ཕྱུག་བཤེས་གཉེན་ཚུལ་བཞིན་དུ་བརྟེན་(བསྟེན་)པའི་སྙིང་
སྟོབས་རབ་ཏུ་བརྟན་ཅིང་། སྡོམ་གསུམ་རྣམ་པར་དག་པས་ཚུལ་ཁྲིམས་གཙང་བ། བཀའ་པོད་ལྔའི་གཞུང་ལུགས་
མཐའ་དག་གི་དགོངས་དོན་ལུང་དང་རིགས་པ་དྲི་མ་མེད་པའི་ལམ་ནས་དྲངས་ཏེ་སྨྲ་བ་ལ་འགྲན་ཟླ་དང་བྲལ་
བའི་བུ་སློབ་བཟང་བོས་མཐའ་དབུས་ནོར་འཛིན་གྱི་ཁྱོན་ཐམས་ཅད་འགེངས་པར་འགྱུར་བ་དང་། ཚུལ་དེ་ལ་
བརྟེན་ནས། རང་ཅག་གཉིས་ཀྱང་ཚེ་རབས་ཀྱི་ཕྲེང་བར་སྐྱབས་མགོན་ཡབ་སྲས་རྣམས་ཀྱི་ཞབས་རྡུལ་ནོར་བུའི་
ཕྲེང་བ་དད་གུས་རལ་བའི་རྒྱན་དུ་བྱས་ཏེ། ལྷར་བཅས་འགྲོ་བ་མཐའ་དག་གི་ཡོན་གནས་གཅིག་བུར་གྱུར་པ་
རིགས་གྲོལ་ཡོན་ཏན་གཉིས་ལྡན་གྱི་དགེ་འདུན་གྱི་སྡེ་འདི་དང་དུས་ནམ་ཡང་མི་འབྲལ་བར། རྒྱལ་བའི་བསྟན་
པ་རིན་པོ་ཆེར་ཐོས་བསམ་དང་། སྒྲུབ་པ་ཉམས་ལེན་ཚུལ་བཞིན་དུ་བྱས་ཏེ། རིང་མིན་(༥བ)སྐུ་བཞིའི་ཕོ་བྲང་
བླ་ན་མེད་པར་བདེ་བླག་ཉིད་དུ་འཇུག་པར་འགྱུར་བ་ཡིན་པར་ཐལ། དེ་ལྟར་ཡིན་ནོ་ཞེས་པའི་ཚུལ་དང་བོ་
དེ་ཉིད་འཆད་པར་བྱེད་པ་ལ། མང་ཐོས་ངུར་སྨྲིག་འཆང་བ་ངང་བའི་ཁྱུར།། མགྲིན་པའི་ལམ་ནས་བདེན་ཚིག་
ལྷུར་ལེན་པ།། དགེ་འདུན་མི་ཕྱེད་མཐུ་ཡིས་མགོན་པོ་ཁྱོད།། རབ་བརྟན་ཆོས་ཀྱི་འཁོར་ལོ་བསྐོར་གྱུར་ཅིག། ཅེས་
#461 %.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་སྙན་རྩོམ་ཕྱོགས་བསྒྲིགས།
པའི་གཞུང་འདི་བྱུང༌། ཚུལ་གཉིས་པ་དེ་ཉིད་འཆད་པར་བྱེད་པ་ལ། བཤེས་གཉེན་ཚུལ་བཞིན་བསྟེན་པའི་སྙིང་
སྟོབས་བརྟན།། སྡོམ་གསུམ་རྣམ་པར་དག་པའི་ཚུལ་ཁྲིམས་གཙང་།། ལུང་དང་རིགས་པའི་སྒྲ་དབྱངས་སྒྲོགས་
མཁས་པའི།། བུ་སློབ་བཟང་བོས་ནོར་འཛིན་གང་བར་ཤོག། ཅེས་པའི་གཞུང་འདི་བྱུང༌། ཚུལ་གསུམ་པ་དེ་ཉིད་
འཆད་པར་བྱེད་པ་ལ། སྐྱེ་བ་ཀུན་ཏུ་ཡང་དག་བླ་མ་དང་།། འབྲལ་མེད་ཆོས་ཀྱི་དཔལ་ལ་ལོངས་སྤྱོད་ཅིང་།། ས་
དང་ལམ་གྱི་ཡོན་ཏན་རབ་རྫོགས་ནས།། རྡོ་རྗེ